Fábián Melinda hajnalban bemutatkozik a UFC-ben
Fábián Melinda és ellenfele, DeAnna Bennett is bemért a szombat hajnalban sorra kerülõ UFC-ütközetükre, így a mérkõzést már semmi sem veszélyezteti. De mit is jelent számunkra, hogy egy magyar lány UFC-oktogonba lép?
Nem kifejezetten kedvelem a sportok közötti összehasonlításokat, ám Fábián Melinda tekinthetõ az MMA Dávid Kornéljának. Olyat vitt véghez, amit rajta kívül Magyarországról senki. Bár Christian Wellich magyar származású amerikaiként elért ezt-azt a világ leghíresebb nyolcszögében, Magyarországról, magyar felkészüléssel még senki nem jutott el odáig, mint Melinda.

Az egész persze egy hatalmas álomként indult, és kellett hozzá az a tény is, hogy a UFC létrehozza negyedik nõi súlycsoportját, egy év alatt megduplázva a meglévõ kettõt. A nõi légsúly azoknak a hölgyeknek ad és adhat otthont, akik szalmasúlyba (kb. 52,2 kg) nehezen tudnak belefogyni, ám a harmatsúlyhoz (kb. 61,2 kg) nincs meg a felépítésük. Dana White végül rábólintott a 125 fontos (kb. 56,7 kg) nõi divízióra, a The Ultimate Fighter 26. évadát pedig (hasonlóan a szalmasúlyú 20. évadhoz) annak szentelték, hogy 16 hölgy közül az évad végén valakit a súlycsoport bajnokává koronázzanak.

Valószínûleg sohasem felejtjük el a reggelt, amikor augusztus elején a Sergio Pettis és Brandon Moreno nevével fémjelzett gálán kikerült a 16 hölgy listája, amelyen egy magyar név is szerepelt. Már csak amiatt is, mert egészen addig a hazai MMA-szcénából is csak páran tudtak a hírrõl, hogy Melinda kiutazott Las Vegasba, hogy megannyi hölggyel versenyezzen a végsõ keretbe való kerülésért. White, illetve a UFC meccseiért felelõs megfigyelõknek tetszett Melinda atletikussága, ereje és földharca is, ráadásul azt is mérlegelték, hogy Melinda európai rendezvényeken ugyan elszenvedett három vereséget, de kettõ olyan ellenféltõl jött, aki azóta már a UFC mezõnyét erõsíti.

A végsõ kereten lévõ versenyzõk között találtunk ismertebb neveket. Lauren Murphy hosszú ideje a UFC alkalmazásában állt, mint harmatsúlyú versenyzõ. Roxanne Modafferi már a harmatsúlyú TUF-ben is feltûnt és messze az oktogonban töltött legtöbb idõvel rendelkezik. Barb Honchak a világ legnagyobb nõi MMA-szervezetének (Invicta) nõi bajnoka. Mégis, a matchmakerek az elõkelõ 7. helyen rangsorolták, gyakorlatilag jelezve, a házban lévõ harcosok legalább felénél jobbnak gondolják honfitársunkat.

Melinda alulmaradt az egyenes kieséses verseny elsõ mérkõzésén a hawaii Rachael Ostovich-Berdon ellen, ám a remény élt, hogy láthatjuk UFC-oktogonban, hiszen egy teljesen új súlycsoport felépítésénél szükség van emberekre – fõleg olyanokra, akiket tv-nézõk százezrei már megismertek. A 20. évadban is rengeteg olyan hölgy kapott UFC-szerzõdést (és tagja azóta is a szervezet keretének), aki az elsõ meccsén alulmaradt. Tecia Torres rögtön az elsõ meccsén kikapott, sõt, miután egy sérülés miatt kaphatott még egy lehetõséget, ismét megverték: mégis szombatról vasárnapra a UFC 218 fõkártyáján verekedhet, mint a szalmasúly 5. kiemelt bunyósa. Nem szabad tehát a házban lévõ vereségbõl sok következtetést levonni.

Az elsõ lépcsõ DeAnna Bennett lesz Melindának, akivel a házban jó viszonyt ápolt (Eddie Alvarez edzõsködése alatt csapattársak voltak). A fogadóirodáknál a rutinosabb Bennett masszív favorit, ám ebben a sportban ennél sokkal, de sokkal nagyobb meglepetéseket is láttunk. Annyi bizonyos, egy gyõzelem rögtön a súlycsoport top15-ös listájára emelné, ám egy vereség miatt sem kell szomorkodni, hiszen minden bizonnyal kap még lehetõséget a bizonyításra – a UFC nem nagyon szokott egy mérkõzésre szerzõdést adni, mondván több lehetõség kell, hogy igazán véleményt lehessen formálni egy versenyzõrõl.

Ma hajnalban nincs tehát más dolgunk, mint az, hogy dõljünk hátra és élvezzük, amint láthatunk egy magyar hölgyet a világ legnagyobb MMA-színterén, de abban is reménykedjünk, Melinda megterített annak, hogy egyre több fiatal magyart igazoljon a UFC.

A The Ultimate Fighter 26 döntõje szombat reggel 04:00 órától kezdõdik a Sport1-en. Melinda a második mérkõzést vívja majd a hatmeccses fõkártyáról.